Odjeljak (biologija)
Odjeljak je hijerarhijski taksonomski rang biološke sistematike u botanici, mikologiji i mikrobiologiji. Dalje se dijeli na pododjeljke. Tako se u odjeljke dijele biljke i gljive. Odjeljak je takson koji je smješten između carstva i razreda. U zoologiji odgovarajući takson se naziva koljeno. U nekim zoološkim sistematikama izraz odjeljak koristi se kao takson između carstva (regnum) i koljena (philum). Tako se, na primjer, koristi za razgraničenje bilateralnih životinja unutar metazoa.